Document ID: /roh_data/filtered/fineweb-2-filterrobots_roh.jsonl.gz/36128

Chascharias en ils Stadis Unids dastgan vinavant producir lur agen Gruyère. Quai ha decis ina dretgira d’appellaziun en ils Stadis Unids. Per consuments americans saja quai ina categoria generala e betg ina sort speziala che stoppia exnum derivar da la Svizra u da la Frantscha, ha ella argumentà.
En l’Europa è il num “Gruyère” ina denominaziun d’origin protegida dapi il 2001. Producents da “Gruyère” svizzers e franzos avevan purtà plant cunter questa pratica. Els han gia annunzià da far recurs cunter la sentenzia dal tribunal. Avant èn ellas gia betg reussidas avant ina dretgira en il stadi da Virginia.